Document ID: 32004D0319

Odločba Komisije
z dne 30. marca 2004
o spremembah Priloge I k Odločbi 2003/804/ES o določitvi pogojev v zvezi z zdravstvenim varstvom živali in izdajanjem spričeval za uvoz mehkužcev, njihovih iker in gamet za nadaljnje gojenje, vzrejo, ponovno nasaditev ali prehrano ljudi
(notificirano pod dokumentarno številko K(2004) 1076)
(Besedilo velja za EGP)
(2004/319/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/67/EGS z dne 28. januarja 1991 o pogojih v zvezi z zdravjem živali, ki urejajo dajanje živali in proizvodov iz akvakultur na trg [1], in zlasti člena 19(1) Direktive,
ob upoštevanju naslednjega:
(1) Z Odločbo 2003/804/ES [2] je sestavljen seznam tretjih držav, iz katerih je državam članicam dovoljeno uvažati žive mehkužce, njihove ikre in gamete za nadaljnje gojenje, vzrejo, ponovno nasaditev ali prehrano ljudi v Skupnosti, ter vzorec spričeval, ki morajo biti priložena takim pošiljkam.
(2) Ob sprejemanju Odločbe 2003/804/ES v Prilogi I k Odločbi ni bilo mogoče našteti nobene tretje države.
(3) Od pričetka veljavnosti Direktive 91/67/EGS so ostale zahteve glede zdravstvenega varstva živali za uvoz živali iz ribogojstva v Skupnost iz tretjih držav nespremenjene. Do uvedbe usklajenih zahtev za izdajo spričeval so države članice odgovorne zagotoviti, da za uvoze živali iz ribogojstva in proizvode iz njih iz tretjih držav veljajo pogoji, ki so vsaj enakovredni tistim, ki se uporabljajo za dajanje proizvodov Skupnosti na trg skladno s členom 20(3) Direktive 91/67/EGS.
(4) Tako poteka stalna trgovina z živimi školjkami za prehrano ljudi med nekaterimi tretjimi državami in nekaterimi državami članicami. Ta trgovina bi bila od 1. maja 2004 z izvajanjem Odločbe 2003/804/ES ustavljena.
(5) Da ne bi po nepotrebnem prekinili tekoče trgovine s tretjimi državami, za katere so države članice ugotovile, da izpolnjujejo pogoje, ki so vsaj enakovredni tistim, ki se uporabljajo za dajanje na trg v Skupnosti, bi bilo treba nekatere tretje države vključiti v Prilogo I k tej odločbi za vmesno obdobje do zaključka inšpekcijskih pregledov na kraju samem, predvidenih s predpisi Skupnosti.
(6) Te začasne sezname bi bilo treba omejiti samo na uvoze živih školjk za prehrano ljudi iz območij, potrjenih skladno z Direktivo Sveta 91/492/EGS [3].
(7) Ukrepi, predvideni v tej odločbi, so v skladu z mnenjem Stalnega odbora za prehransko verigo ljudi in zdravstveno varstvo živali -
SPREJELA NASLEDNJO ODLOČBO:
Člen 1
Priloga I k Odločbi 2003/804/ES se nadomesti s Prilogo k tej odločbi.
Člen 2
Ta odločba se uporablja od 1. maja 2004.
Člen 3
Ta odločba je naslovljena na države članice.
V Bruslju, 30. marca 2004

Labels: 0
3
5
6